2.

A közszolgáltatási kötelezettségek az alábbiak szerint módosulnak: A. Minimális járatsűrűség, valamint minimális heti férőhely-kapacitás légi útvonalanként Athén–Asztipálea A téli időszakban heti négy (4) oda- és visszaút, irányonként hetente összesen 120 férőhellyel. A nyári időszakban heti öt (5) oda- és visszaút, irányonként hetente összesen 150 férőhellyel. Athén–Ikaría A téli időszakban heti öt (5) oda- és visszaút, irányonként hetente összesen 175 férőhellyel. A nyári időszakban heti hét (7) oda- és visszaút, irányonként hetente összesen 245 férőhellyel. Athén–Lérosz A téli időszakban heti hat (6) oda- és visszaút, irányonként hetente összesen 210 férőhellyel. A nyári időszakban heti tíz (10) oda- és visszaút, irányonként hetente összesen 350 férőhellyel. Athén–Mílosz A téli időszakban heti hét (7) oda- és visszaút, irányonként hetente összesen 245 férőhellyel. A nyári időszakban heti nyolc (8) oda- és visszaút, irányonként hetente összesen 280 férőhellyel. Theszaloníki–Számosz A téli időszakban heti három (3) oda- és visszaút, irányonként hetente összesen 90 férőhellyel. A nyári időszakban heti négy (4) oda- és visszaút, irányonként hetente összesen 120 férőhellyel. Theszaloníki–Híosz A téli időszakban heti három (3) oda- és visszaút, irányonként hetente összesen 90 férőhellyel. A nyári időszakban heti négy (4) oda- és visszaút, irányonként hetente összesen 120 férőhellyel. Límnosz–Mitilíni–Híosz–Számosz–Ródosz Límnosz–Mitilíni–Ródosz Egész évben heti két (2) oda- és visszaút, irányonként hetente összesen 40 férőhellyel. Límnosz–Mitilíni–Híosz–Ródosz Egész évben heti egy (1) oda- és visszaút, irányonként hetente összesen 20 férőhellyel. Límnosz–Mitilíni–Számosz–Ródosz Egész évben heti egy (1) oda- és visszaút, irányonként hetente összesen 20 férőhellyel. Límnosz–Mitilíni–Híosz–Számosz–Ródosz Egész évben heti egy (1) oda- és visszaút, irányonként hetente összesen 20 férőhellyel. Ródosz–Kárpathosz–Kászosz–Szitía Ródosz–Kárpathosz A téli időszakban heti négy (4) oda- és visszaút, irányonként hetente összesen 200 férőhellyel. A nyári időszakban heti hat (6) oda- és visszaút, irányonként hetente összesen 300 férőhellyel. Ródosz–Kárpathosz–Kászosz–Szitía A téli időszakban heti négy (4) oda- és visszaút, irányonként hetente összesen 200 férőhellyel. A nyári időszakban heti hat (6) oda- és visszaút, irányonként hetente összesen 300 férőhellyel. Alexandrúpoli–Szitía A téli időszakban heti két (2) oda- és visszaút, irányonként hetente összesen 40 férőhellyel. A nyári időszakban heti három (3) oda- és visszaút, irányonként hetente összesen 60 férőhellyel. Áktio–Szitía A téli időszakban heti két (2) oda- és visszaút, irányonként hetente összesen 40 férőhellyel. A nyári időszakban heti három (3) oda- és visszaút, irányonként hetente összesen 60 férőhellyel. Téli, illetve nyári időszakon az IATA által meghatározott időszakok értendők. Ha egy légi útvonalon a járatok összességének átlagos kihasználtsága az előző időszakban meghaladta a 75 %-ot, a minimális járatsűrűség és a minimális heti férőhely-kapacitás a növekedéssel arányban megnövelhető. A járatsűrűség és a férőhely-kapacitás növeléséről hatálybalépése előtt hat hónappal ajánlott levélben értesíteni kell a járatot üzemeltető légi fuvarozót; a növelés azután lép hatályba, hogy az Európai Bizottság közzétette az Európai Unió Hivatalos Lapjában. Ha a járaton közlekedtetett légi járművek befogadóképessége nem elegendő a 2.A. pont szerinti minimális heti férőhely-kapacitás eléréséhez, a járatsűrűség ennek megfelelően növelhető. A kedvezőtlen időjárási viszonyok miatt esetlegesen kimaradó járatokat a következő napokban be kell pótolni, hogy ezáltal teljesüljön a heti férőhelyigény, figyelembe véve a 2.A. pont szerinti minimális férőhely-kapacitást. B. Viteldíj tekintetében Az egy útra szóló turistaosztályú menetjegy értékesítési ára nem haladhatja meg a következő összegeket: — Athén és Asztipálea között: 58,50 EUR, — Athén és Ikaría között: 52,20 EUR, — Athén és Lérosz között: 59,60 EUR, — Athén és Mílosz között: 41,70 EUR, — Theszaloníki és Számosz között: 76,40 EUR, — Theszaloníki és Híosz között: 66 EUR, — Límnosz és Ródosz között: 64,80 EUR, — Límnosz és Mitilíni között: 41,70 EUR, — Límnosz és Híosz között: 41,70 EUR, — Límnosz és Számosz között: 41,70 EUR, — Mitilíni és Híosz között: 33,50 EUR, — Mitilíni és Számosz között: 41,70 EUR, — Mitilíni és Ródosz között: 58,50 EUR, — Híosz és Számosz között: 33,50 EUR, — Híosz és Ródosz között: 46 EUR, — Számosz és Ródosz között: 41,70 EUR, — Ródosz és Kászosz között: 39,60 EUR, — Rodosz és Kárpathosz között: 33,50 EUR, — Ródosz és Szitía között: 48 EUR, — Kárpathosz és Szitía között: 48 EUR, — Kászosz és Szitía között: 42,80 EUR, — Kárpathosz és Kászosz között: 27 EUR, — Alexandrúpoli és Szitía között: 79,50 EUR, — Áktio és Szitía között: 79,50 EUR. A fenti árak megemelhetők, ha a légi fuvarozó felelősségi körébe nem tartozó okból váratlanul megnőnek a szolgáltatás üzemeltetési költségei. Az áremelkedés bejelentendő a járatot üzemeltető légi fuvarozónak, és azután lép hatályba, hogy az Európai Bizottság közzétette az Európai Unió Hivatalos Lapjában. C. A járatok folyamatosságának biztosítása A 2408/92/EGK rendelet 4. cikke (1) bekezdésének c) pontjával összhangban a szóban forgó légi útvonalakon menetrend szerinti járatokat indítani kívánó légi fuvarozó köteles legalább tizenkét egymást követő hónapon keresztül biztosítani a légi összeköttetést. A légi fuvarozó felelősségi körébe tartozó okból törölt járatok száma egy évben nem haladhatja meg az összes tervezett járat 2 %-át, kivéve vis maior esetén. Ha a légi fuvarozó szüneteltetni kívánja az összeköttetést a fent említett légi útvonalak bármelyikén, e tényről a szüneteltetés időpontja előtt legalább hat hónappal értesítenie kell a Polgári Repülési Hatóság Légi Üzemeltetési Igazgatóságán a Kétoldalú Légiközlekedési Megállapodások Osztályát. D. Az érintett légi útvonalak sajátosságaira való tekintettel a légi fuvarozóknak tudniuk kell igazolni, hogy az utasokkal érintkezésbe kerülő légi személyzet beszél és ért görögül.